સવાર પડી ન પડી ત્યાં તો ચંપકલાલને ચટપટી ઉપડી, સપનાની વાત સાચી છે કે નહિં એ ચકાસવા તેમણે આ પ્રયોગ પહેલા નાના વિરોધી એવા અરવિંદ ઉપર કર્યો ને આ શું? એ તો મિત્ર થઈ ગયો. લિજ્જતદાર ‘ચા’ના ને પોતાના વખાણ કરવા લાગ્યો, પોતાની તરફેણમાં બોલવા લાવ્યો, પોતાને માનની નજરે જોવા લાગ્યો, લે બોલ ! અરવિંદ ઉષ્માભેર હાથ મિલાવીને ગયો ને… ‘હવે તો પાકું’ એમ બોલી ચંપકલાલ ખુશીમાં નાચવા લાગ્યા. પત્ની કહે, ‘પાગલપણાનો હુમલો આવ્યો કે શું?’ ચંપકલાલ કહે, ‘હજી આ તો ટ્રેલર છે. પિક્ચર અભી બાકી હૈ મેરે દોસ્ત.’